Mitmed muuseumid on hästi ära kasutanud 3D-printimist, sest seesugune tehnoloogia võimaldab lihtsamalt saada täpset koopiat erinevatest monumentidest, skulptuuridest või isegi tervest dinosauruse fossiilist. Probleem traditsioonilise reprodutseerimisega on aga ebatäpsus ja suur ajakulu. Seega proovivadki muueseumid oma õnne 3D-tehnoloogiaga. Selles valguses alustasid koostööd paleontoloog Jeffrie Parker, Lääne Paleo laboratooriumist, ja Kirk Brown, Stratasys edasimüüja GoEngineer’ist.
Nad tahtsid 3D-printida kogu dinosaurust – täpsemalt dinosauruse skeleti koopiat. Parker oli selle skeleti avastanud Wyomingist ja tahtis elusuuruses mudelit, mis on 50 tolli pikk ja 15 cm kõrge. Huvitav juhtum, sest 3D-printeritel on enamasti üks puudus ja see on, et enamik printeritest ei saa välja printida suuri objekte. Siiski leiti lahendus jagades skanneeritud mudeli 20-ks .STL failiks.
Et printida kõik tükid, kasutati Stratasys SE Plus printerit ja luist ABSplus materjali. Mudeleid prinditi kaks, sest nii Parker kui ka Brown soovisid ühte mudelit oma kontorisse. Sellega seoses kirjutas Stratasys blogis Brown: „Mulle meeldib sellise projektiga tööd teha, sest see on tore, kui me loome tükike ajalugu ja avame oma silmad 3D-printimise lõpututele võimalustele.“
Parker räägib rohkem 3D-printimise tehnoloogiast paleontoloogide vaatenurgast:
„3D-printimine võimaldab paleontoloogil kiirelt järele teha fossiilide luid, mida saab kasutada akadeemilistel eesmärkidel, kui ka muuseumi väljapanekul, et iga inimene saaks nendega tutvuda. 3D-printer on nagu väikese robottehase omamine“
Nad tahavad taoliste eksperimentidega jätkata ja Parker soovib järgmiseks projektiks tuua printimisele Juuraajastu väljapaneku, mis koosneb neljast dinosaurusest: Dryosaurus, kaks Allosaurust ja Ceratosaurus. Ta lõpetab: „Kui ma 3D-prindin selle grupi dinosauruseid ja valmistan väljapaneku, siis see näitabki muuseumide maailmale, et 3D-printer on suuteline millekski enamaks!“